CELEX: 62019CA0194
Language: bg
Date: 2021-04-15 00:00:00
Title: Дело C-194/19: Решение на Съда (голям състав) от 15 април 2021 г. (преюдициално запитване от Conseil d'État — Белгия) — H. A./État belge (Преюдициално запитване — Регламент (ЕС) № 604/2013 — Определяне на държавата членка, компетентна да разгледа молба за международна закрила — Член 27 — Правна защита — Вземане предвид на обстоятелства, настъпили след приемането на решението за прехвърляне — Ефективна съдебна защита)

7.6.2021   
            
            
               BG
            
            
               Официален вестник на Европейския съюз
            
            
               C 217/3
            
         
      Решение на Съда (голям състав) от 15 април 2021 г. (преюдициално запитване от Conseil d'État — Белгия) — H. A./État belge
      (Дело C-194/19) (1)
      
      (Преюдициално запитване - Регламент (ЕС) № 604/2013 - Определяне на държавата членка, компетентна да разгледа молба за международна закрила - Член 27 - Правна защита - Вземане предвид на обстоятелства, настъпили след приемането на решението за прехвърляне - Ефективна съдебна защита)
      (2021/C 217/04)
      Език на производството: френски
      
         Запитваща юрисдикция
      
      Conseil d'État
      
         Страни в главното производство
      
      
         Жалбоподател: Н. А.
      
         Ответник: État belge
      
         Диспозитив
      
      Член 27, параграф 1 от Регламент (ЕС) № 604/2013 на Европейския парламент и на Съвета от 26 юни 2013 година за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, с оглед на съображение 19 от него, и член 47 от Хартата на основните права на Европейския съюз трябва да се тълкуват в смисъл, че не допускат национално законодателство, съгласно което съответният съд или друг правораздавателен орган, сезиран с жалба за отмяна на решение за прехвърляне, не може при разглеждането на тази жалба да взема предвид обстоятелства, настъпили след приемането на това решение, които са определящи за правилното прилагане на този регламент, освен ако това законодателство не предвижда специфично средство за правна защита — включващо разглеждане ex nunc на положението на съответното лице, с обвързващи за компетентните органи резултати — което може да се използва след настъпването на такива обстоятелства и което по-специално не е обусловено от това съответното лице да е лишено от свобода или изпълнението на посоченото решение да е непосредствено предстоящо.
      
         (1)  ОВ C 164, 13.5.2019 г.